د ایران هېواد د سرې میاشتې د بشری مرستو لومړۍ جوپه شمال زون ته راورسېده!* نن پنجشنبه ورځ د روان ۱۴۴۵ سپوږمیز کال د ذوالقعدې میاشتې ۱۵ مه نېټه د ایران هېواد د سرې میاشتې لخوا د بشری مرستو لومړۍ جوپه (۱۳) ټونه خوراکی او غیر خوراکی توکی؛ د هېواد په شمال زون کې د ورستیو سېلابونو له امله زیانمنو شویو کورنیو لپاره د مزارشریف نړیوال هوایی ډګر کې؛ په شمال زون بلخ کې د یاد هېواد سرقنسل له لوری د افغانی سرې میاشتې پېښو ته د رسېدنې رئیس ښاغلی مولوی صاحب صالح محمد اخندزاده د بلخ ولایت مقام مرستیال ښاغلی مولوی صاحب نورالهادی ابو ادریس ، او د بلخ ولایت د بېلابېلو ریاستونو رئیس صاحبانو، مسؤلینو، ملی او محلی رسنیو په شتون یاده بشری مرسته د افغانی سرې میاشتې د شمال زون رئیس ښاغلی قاری صاحب محمد یونس معصومی ته رسمآ تسلیم شوه. همدارنګه د یادې مرستې دلېږدولو په چارو کې د افغانی سرې میاشتې د بلخ مرستون آمریت آمر ښاغلی قاری صاحب شمس الحق افغانی او ورسره مل همکارانو او د بلخ سرې میاشتې اړوند د رضاکارانو په همکارۍ ترسره شوې. والسلام #:د شمال زون د خپرونو عمومی مدیریت